Nêrazîbîyayîşê vera astengbîyayîşê rojnameyî dewam kenê. Baroyê Amedî ra dima Baroyê Şirnexî zî hesabê xo yê twitterî ser o vera astengîya serê Xwebûnî nêrazîbîyayîşê xo mojna. Komîzyonê Ziwanê Kurdkî yê Baroyê Şirnexî eşkerayîya xo de vist vîrî ke rojnameyê Xwebûnî   2019 ra nata bi kirmanckî û kurmanckî weşane keno û tek rojnameyo kurdkî yê Tirkîya yo.
Komîsyonî vat: ''La heyf ke rojname bêsebeb û bêbira mehkeme ame astengkerdene. No vera azadîya îrtîbatî û çapemenîye yo. Ma sey Baroyê Şirnexî na astengîya vera kurdkî qebul nêkenê. Ma venga selahîyetdaran danê ke cade na astengîye wedarnê û polîtîkayanê qedexekerdeyan ê vera kurdkî ra fek vera bidê.''
